**INFORMAČNÝ SYSTÉM**

 **SPRÁVA REGISTRATÚRY – SÚKROMNÝ SEKTOR**

podľa čl. 13 Nariadenia Európskeho parlamentu a rady (EU) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov

**Bezpečnosť Vašich osobných údajov je pre nás veľmi dôležitá, preto s nimi zaobchádzame veľmi starostlivo. Cieľom tejto informácie je poskytnúť Vám informácie o tom, aké osobné údaje o Vás spracúvame na účely správy registratúry, ako s nimi zaobchádzame, komu ich môžeme poskytnúť, kde môžete získať ďalšie informácie o Vašich osobných údajoch a uplatniť Vaše práva pri spracúvaní osobných údajov.**

Naša spoločnosť sa zaväzuje spracúvať osobné údaje dotknutých osôb v súlade s Nariadením Európskeho parlamentu a Rady (EÚ) 2016/679 z 27. 4. 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Nariadenie“) a zákonom č. 18/2018 Z.z. o ochrane osobných údajov v platnom znení (ďalej len „zákon“), ktoré sú účinné od 25.05.2018. Spoločnosť všetky osobné údaje považuje za prísne dôverné a je s nimi nakladané v súlade s platnými právnymi normami v oblasti ochrany osobných údajov.

1. **Účel spracúvania osobných údajov:**

Osobné údaje sa spracúvajú za účelom správy registratúry, archivovania dokumentov, a využívania štátnej webovej aplikácie [www.slovensko.sk](http://www.slovensko.sk).

1. **Zákonnosť spracúvania osobných údajov:**

Osobné údaje sa spracovávajú na základe článku 6 ods. 1 písm. c) Nariadenia Európskeho Parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

1. **Zákonná povinnosť spracúvania osobných údajov:**

Zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov,

Zákon č. 305/2013 Z. z. Zákon o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente).

1. **Zoznam osobných údajov:**

Titul, meno, priezvisko, podpis, adresa, e-mailová adresa, telefónne číslo.

1. **Dotknuté osoby:**

Fyzické osoby – odosielatelia a prijímatelia korešpondencie, štatutárny orgán prevádzkovateľa, osoby, ktorých osobné údaje sa nachádzajú v archíve.

1. **Lehoty uloženia osobných údajov:**

Bežná korešpondencia- 2 roky,

Záznamy z pracovných stretnutí a pracovných ciest – 5 rokov,

Správa registratúry (evidenčné pomôcky, vyraďovanie dokumentov a pod.) – 10 rokov

Kniha došlej a odoslanej pošty – 2 roky,

Korešpondenčné údaje, ktoré sú súčasťou spisu klienta – 10 rokov.

1. **Oprávnený záujem prevádzkovateľa:**

Spracúvanie osobných údajov za účelom oprávnených záujmov prevádzkovateľa sa nevykonáva.

1. **Postup osobných údajov do tretích krajín:**

Osobné údaje sa do tretích krajín neposkytujú.

1. **Technické a organizačné bezpečnostné opatrenia:**

Organizačné a technické opatrenia na ochranu osobných údajov sú spracované v interných predpisoch prevádzkovateľa. Bezpečnostné opatrenia sú vykonávané v oblastiach fyzickej a objektovej bezpečnosti, informačnej bezpečnosti, šifrovej ochrany informácií, personálnej, administratívnej bezpečnosti a ochrany citlivých informácií, s presne definovanými právomocami a povinnosťami uvedenými v bezpečnostnej politike.

1. **Kategória osobných údajov:**

Bežné osobné údaje.

1. **Príjemcovia osobných údajov (tretie strany):**

|  |  |
| --- | --- |
| **Tretie strany** | **Právny základ** |
| Ministerstvo vnútra Slovenskej republiky (príslušný archív) | Zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov |
| Iný oprávnený subjekt | Všeobecne záväzný právny predpis v zmysle § 13 ods. 1 písm. c) zákona č. 18/2018 Z. z. o ochrane osobných údajov a o zmene a doplnení niektorých zákonov |